পোমাক মুসলিম
পোমাক মুসলিম (বুলগেরীয়: Помаци; গ্রিক: Πομάκοι; তুর্কি: Pomaklar) হল বুলগেরিয়া, উত্তরপূর্ব গ্রীস ও উত্তর-পশ্চিম তুরস্কে বসবাসরত বুলগেরিয় স্লাভিক ভাষী মুসলিম সম্প্রদায়৷ বুলগেরিয়ায় বুলগেরিয় মুসলিম নামে স্বীকৃতি রয়েছে৷ এ শব্দটি বিস্তৃত অর্থে উত্তর ম্যাসিডোনিয়া ও আলবেনিয়া এর স্লাভিক ভাষী যে কোন মুসলিমকেও বোঝায়৷ তারা বুলগেরিয় ভাষার বিভিন্ন উপভাষায় কথা বলে থাকে যা তুরস্ক এবং গ্রীসে পোমাক ভাষা হিসেবে পরিচিত৷ তুরস্ক ও গ্রিসের পোমাক সম্প্রদায় তুর্কি এবং গ্রিক ভাষায় দক্ষ হলেও তুরস্কে তাদের তুর্কি ভাষাকে প্রধান ভাষা হিসেবে গ্রহণের প্রবণতা বেড়েছে৷ নামের স্বীকৃতি না থাকলেও দক্ষিণ পূর্ব স্লাভিক মুসলিমদের জন্য পোমাক শব্দটি ব্যবহৃত হয়৷[স্পষ্টকরণ প্রয়োজন]কিন্তু গ্রিস এবং তুরস্কে আলাদা জাতিসত্তার নিবন্ধন কয়েক দশক ধরে বাতিল রয়েছে.[স্পষ্টকরণ প্রয়োজন] অনেক মুসলিম বুলগেরিয় মুসলিম,বলকান মুসলিম, জাতিগত মুসলিম, তুর্কি মুসলিম সহ অন্যান্য পরিচয় গ্রহণ করেছেন৷